Árajánlatokat a 100.000,-Ft (bruttó) értékhatárt meghaladó eszközök esetében kell bekérni, lehetőség szerint még amikor a költségterv összeáll, hiszen ekkor lehet a legpontosabb becslést készíteni.
Sok kereskedő ezt az árat nem fogja fenntartani egészen az eredményhirdetésig, ezért lehetséges, hogy újra kell majd kérned. Ezt beküldeni azonban majd csak az elszámolás keretében kell, addig nem, ezért amennyiben a termék több boltban is elérhető, azt javasoljuk, hogy a pályázat benyújtásakor csak internetről keress nagyságrendi árajánlatot, azután személyesen akkor keress meg kereskedőket, (esetleg még kedvezményesebb ajánlat reményében), ha látod az eredményt, esetleg már meg is kaptad a támogatást, és egyből tudsz rendelni.
Az árajánlatokról összeszedtünk még számos részletet, ami az egyedibb esetekben segíthet tájékozódni, sok szeretettel ajánljuk, reméljük ez is segítségre lesz: https://hangszerpalyazat.katolikus.hu/index.php/2020/04/23/az-arajanlatokrol-erthetoen/